text: 04·11·18 | 19:01
  Entre les novetats d'aquest any, ha destacat l'estrena de l'espai-taller 'Manga kids' per apropar l'univers manga als més petits o d'activitats esportives davant la proximitat dels Jocs Olímpics de Tokio de 2020. També s'ha donat més protagonisme a la cultura japonesa amb la 'Japan Experience', un gran espai amb diferents seccions dedicat a la trobada entre la cultura tradicional japonesa amb la moderna.
  La gran exposició de l'edició ha estat 'Llenguatge, objectes i bèsties', que ha sortit per primera vegada del Japó gràcies a l'acord amb el Japan Media Arts Festival, i ha mostrat 130 originals manga, obres de vídeo i instal·lacions audiovisuals. Quant als convidats del Saló, han destacat els noms d'Akira Himekawa ('The Legend of Zelda'), Daisuke Hagiwara, Masaki Satô ('Dragon Ball Z'), Nagabe o Daisuke Hagiwara.